A ganawar da yayi da firayi ministan na Turkiyya a yammacin jiya Asabar, shugaban kasar Iran Dakta Hasan Ruhani ya bayyana cewar wajibi ne kasashen Iran da Turkiyya su hada kai waje guda don fada da ta'addanci a matsayinsa na babbar ga dukkanin al'ummomi wanda yin hakan zai taimaka wajen tabbatar da tushen sulhu da zaman lafiya a yankin Gabas ta tsakiya. Shugaba Ruhani ya kara da cewa kasashen waje dai ba da gaske suke yi kuma ma ba a shirye suke su magance matsalolin da yankin Gabas ta tsakiya take fuskanta face dai babban abin da ya fi damunsu shi ne cimma manufofinsu. Don haka sai shugaba Ruhani yayi kiran da a yi amfani da damar da aka samu wajen fadada alakar da ke tsakanin kasashen biyu don amfanuwar dukkanin bangarorin.